Djénébou Danté

Djénébou Danté (født 7. august 1989) er en malisk friidrettsutøver som konkurrerer i sprintløp.

 Idrettskarriere 
Danté deltok i Ungdoms-VM i friidrett 2005, men ble slått ut i forsøksheatet på 100 meter og 200 meter. Hun deltok i Junior-VM i friidrett 2006, men ble der slått ut i forsøksheatet på 200 meter. Under VM i friidrett 2011 gikk hun videre fra innledende runde til forsøksheatet på på 100 meter, men ble der slått ut med tiden 12,32. Hun deltok på 100 meter og 200 meter under Afrikalekene 2011, men ble slått ut i forsøksheatet på begge distansene. Hun deltok i Afrikamesterskapet i friidrett 2014, og kom der på sjuendeplass på 400 meter, men ble slått ut i forsøksheatet på 200 meter. Under Afrikalekene 2015 kom hun på sjetteplass på 400 meter.World Athletics - Djenebou Dante - Results, besøkt 6. august 2021. 

Hun deltok i VM i friidrett innendørs 2016, men ble slått ut i forsøksheatet på 400 meter der hun løp på 55,76. Under Afrikamesterskapet i friidrett 2016 kom hun på femteplass på 400 meter, og hun representerte Mali under Sommer-OL 2016 i Rio de Janeiro, der hun ble utslått i forsøksheatet på 400 meter. I 2017 deltok hun i Islamic Solidarity Games, og kom der på fjerdeplass på 400 meter, og hun vant 400 meter under Jeux de la Francophonie i Abidjan i Elfenbenskysten. Hun deltok utenfor konkurranse under det franske mesterskapet i friidrett, og satte der ny personlig rekord og nasjonal rekord på 400 meter med 52,16 sekunder. Under VM i friidrett 2017 ble hun slått ut i forsøksheatet på 400 meter.

Under VM i friidrett innendørs 2018 ble hun slått ut i forsøksheatet på 400 meter. Hun satte to nasjonale rekorder innendørs i februar 2021 - først løp hun 200 meter på 24,08 under Meeting Elite en salle du Val d'Oise, og én uke senere løp hun 400 meter på 54,05 under det franske mesterskapet innendørs, der hun deltok utenfor konkurranse. Hun representerte Mali igjen under Sommer-OL 2020 i Tokyo. Der ble hun slått ut i det innledende heatet på 100 meter.Olympics.com - Djenebou Dante , besøkt 6. august 2021.

I 2021 deltok hun for Mali på 100 meter under Sommer-OL 2020 i Tokyo, Japan der hun ble slått ut i den innledende runde.

 Referanser 

 Eksterne lenker 


Kategori:Fødsler i 1989
Kategori:Maliske sprintere
Kategori:Deltakere for Mali under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Mali under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Mali under VM i friidrett 2011